Tapper (ansambel)

Tapper on Eesti metal ansambel. Oma muusikat iseloomustavad bändiliikmed ise kui fantaasiaküllast metal'it, mis on vürtsitatud pagan, death ja black metaligaTapper – Facebooki leht.

Bändi moodustasid 2004. aastal Vana-Vigala Tehnika- ja Teeninduskooli õpilased ning pärast varjusurma loodi Tapper uuesti 2008. aastal TartusTapper – Facebooki leht. Lugude lüürika jutustab vokalist Rebase väljamõeldud fantaasiamaailmastIntervjuu: Tapper ja nende rauast esikalbum. Kontsertidel kannab bänd selle maailma tegelasi kujutavaid kostüüme, mõnikord on lava-show'sse kaasatud ajaloolised mõõgavõitlejad ja tuletantsijad.

2013. aastal avaldas Tapper oma jõududega esikalbumi "Vereklanni kolmas tulemine""Vereklanni kolmas tulemine" Metal-Archives'is. Plaat on pakendatud kettakujulisse teraskarpi. Samal aastal ilmus ka singel "Kodutänav leekides", mis on inspireeritud Lydia Koidula luuletusest "Meil aiaäärne tänavas"Tapper Facebookis – singel "Kodutänav leekides". 2016. aastal avaldas Tapper omapoolse cover-versiooni loost "Valge nägu" ansambel Loitsu tribuut-duubelalbumil "Trench Art: A Tribute to Loits" (Flak'n'Roll Records).

Tapper kuulub Tartu black metal'i bändide loodud loomingulisse rühmitusse Pergerus. Bändi liikmed on tegevad ka teistes Eesti ansamblites – Ulguränd, Puberteet jt. Tapper on tihedalt seotud OÜ-ga Randen Sepised ja Käsitöö, mille alt on valminud mitmed ansambli metallist meened.

 Koosseis 
 Rebane – vokaalid
 Andrus – kitarr, vokaalid
 Andrei – kitarr, vokaalid
 Imp – bass
 Ausin – trummid

 Diskograafia 
 Vereklanni kolmas tulemine (LP, 2013)

 Viited 

 Välislingid 
 Tapper Facebookis
 Tapper Wordpressis
 Tapper Metal Archives'is
 Tapper Soundcloudis
 Tapper Rada7's

Kategooria:Eesti ansamblid